ÚRAD VLÁDY SLOVENSKEJ REPUBLIKY
                 Sekcia vládnej legislatívy

                                                                                                      Na rokovanie vlády SR
                                                                                                      dňa 10. apríla 2003
                                                                                                      K materiálu č. 2658/2003
                                                                                                      K bodu č. 14

S T A N O V I S K O
k návrhu na  uzavretie Zmluvy o pristúpení k Európskej únií

I.

     Návrh na uzavretie Zmluvy o pristúpení k Európskej únií predložil na rokovanie vlády Slovenskej republiky minister zahraničných vecí Slovenskej republiky Eduard Kukan.

II.

     Účelom zmluvy o pristúpení je v súlade s čl. 7 ods. 2 ústavy prenesenie časti výkonu práv Slovenskej republiky medzinárodnou zmluvou na Európske spoločenstvá a Európsku úniu.

III.

     Zmluva je multilaterálnou medzinárodnou prezidentskou zmluvou, medzinárodnou politickou zmluvou, medzinárodnou zmluvou, z ktorej vzniká Slovenskej republike členstvo v medzinárodných organizáciach, medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a medzinárodnou zmluvou, na ktorej vykonanie je potrebný zákon.   Podľa čl. 7 ods. 4 ústavy  sa pred jej ratifikáciou vyžaduje súhlas Národnej rady Slovenskej republiky a podľa čl. 7  ods. 5 ústavy  má prednosť pred zákonmi.

IV.

     Legislatívna rada vlády predložený návrh na rokovaní dňa 8. apríla 2003 vzala na vedomie. Predložený materiál neobsahoval doložku prednosti medzinárodnej zmluvy pred zákonmi, preto táto nebola legislatívnou radou posúdená. Legislatívna rada odporučila materiál  doplniť o doložku prednosti.

     Sekcia vládnej legislatívy Úradu vlády Slovenskej republiky skonštatovala, že predkladateľ doplnil materiál v zmysle záverov rokovania legislatívnej rady vlády a odporúča vláde Slovenskej republiky návrh na  uzavretie Zmluvy o pristúpení k Európskej únií     v predloženom znení  s c h v á l i ť.

V Bratislave 8. apríla 2003
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy